Okresná prokuratúra Žilina 
Moyzesova 20, 011 56 Žilina 1	

Číslo: 3 Pv 485/14/5511	Žilina, 23.11.2015 
EEČ : 2-43-4131-2015

U Z N E S E N I E

Trestná vec:	obv. XXXXX 
Trestný čin:	Prečin Obmedzovanie osobnej slobody podľa § 183 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Žilina

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
ktorý je trestne stíhaný pre trestný čin:
- Prečin Obmedzovanie osobnej slobody podľa § 183 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žilina zo dňa 30.9.2014 spisová značka 3 Pv 485/14/5511-5  ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 20.05.2014 v čase asi o 09.30 hod. po tom, čo do svojej kancelárie v administratívnej budove autocentra XXXXX, vošiel manažér XXXXX, vznikla slovná výmena názorov medzi ním a XXXXX, pričom následne chcel XXXXX z kancelárie odísť, XXXXX pristúpil k nemu, rukou ho chytil pod krk, sotil ho smerom naspäť, zatvoril dvere a povedal mu, že nikde nepôjde pokiaľ mu nepodpíše ním predložený dokument a posadil sa v blízkosti dverí, pričom XXXXX sa z obavy už ďalej nepokúšal kanceláriu opustiť, následne po ďalšej slovnej výmene názorov po cca 10 minútach z kancelárie XXXXX odišiel a až následne mohol z nej odísť aj XXXXX.    

Uznesením prokurátora Okresnej prokuratúry Žilina zo dňa 30.9.2014, spisová značka 3 Pv 485/14/5511-5 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
Uznesením pod vyššie uvedenou sp. značkou zo dňa 30.09.2014 prokurátor Okresnej prokuratúry v Žiline podmienečne zastavil trestné stíhanie obv. XXXXX z trestného činu obmedzovania osobnej slobody podľa § 183 ods. 1 Tr. zákona. Obvinenému bola určená skúšobnou doba v trvaní 12 (dvanásť) mesiacov, ktorá uplynula dňa 21.10.2015. 

Konštatujem, že na základe vyžiadaných správ a odpisu z registra trestov, je zrejmé, že obv. XXXXX počas skúšobnej doby viedol riadny život. V skúšobnej dobe sa nedopustil žiadneho závažnejšieho protispoločenského konania a splnil všetky zákonné podmienky na vyslovenie o osvedčení sa v skúšobnej dobe. 

Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku. 

Na základe vyššie uvedeného som rozhodol tak, ako je uvedené vo výrokovej časti tohto uznesenia.
  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Michal Jamrich 
	 prokurátor